open-index/open-wikipedia-markdown huggingface dataset:
Wolfgang Rolff

**Wolfgang Dieter Rolff** () er ein tysk tidlegare fotballspelar og -trenar. Han var ein energisk midtbanespelar, størst suksess som spelar hadde han med Hamburger SV og Bayer Leverkusen.

### Klubbspel
Han spelte for sju ulike klubbar i heimlandet i tida 1979-96, og for franske RC Strasbourg. Lengst tenestetid hadde han 1982-86 i Hamburger SV, 1986-89 i Bayer Leverkusen og 1991-94 i Karlsruher SC. Med Hamburg var han våren 1983 med om å vinne den vesttyske bundesligaen og finalen i europacupen. Fem år seinare førte han som kaptein Bayer Leverkusen til triumf i UEFA-cupen. Ettersom finalen mot Espanyol enda 3–3, vart oppgjeret avgjort med straffeskyting. Rolff skåra Leverkusens fyrste mål i ei tevling som enda med 3-2 til det vesttyske mannskapet.

### Landslagsspel
Frå debuten i februar 1983 deltok Rolff i 37 kampar for Vest-Tyskland fram til august 1989. Han representerte landet både i Fotball-EM 1984, VM i fotball 1986 og Fotball-EM 1988. Under verdsmeisterskapen i Mexico spelte han to kampar, mellom anna i den berykta semifinalen mot Frankrike. Han kom aldri på skåringslista.

### Trenar
Rolff var trenar for Werder Bremen-mannskapet som i 2008 vann DFB-pokalen og året etter tok seg til finalen i UEFA-cupen.

## Kjelder

**Denne artikkelen bygger på «[[:de:Wolfgang Rolff|Wolfgang Rolff]]» frå ,  den 20. juni 2021.*  
*eu-football

{{Kategori:Spelarar i Fotball-VM 1986]]
Hasselvika Idrettslag

**Hasselvika Idrettslag** er eit idrettslag heimehøyrande i bygda Hasselvika i Indre Fosen kommune. Fotballaget deltok i 3. divisjon Trøndelag i fleire omgangar gjenomm 1960-åra og tideg 1970-tal. I denne perioden deltok laget fleire gongar i noregsmeisterskapen, sist i 1977, utan nokon gong å ta seg vidare frå 1. runde.

Omframt fotball har Hasselvika IL også drive med skiidrett.

## Kjelder
*facebook-side
Fylkesveg 5794

**Fylkesveg 5794** (Heggjadalsvegen) går mellom Kalvatn i Volda og Heggja bru i Stad  kommune. Strekninga vart fastsett 2019. Tidlegare hadde vegen to fylkesvegnummer: Fylkesveg 42 i Møre og Romsdal og fylkesveg 665 i Sogn og Fjordane.

Vegen er 17,9 km lang. 11,3 km i Volda og 6,6 km i Stad.

## Kommunar og knutepunkt

## Kjelder




**Denne artikkelen bygger på «[[:nb:Fylkesveg 5794|Fylkesveg 5794]]» frå ,  den 20. juni 2021.*  

## Bakgrunnsstoff
Dekade

**Dekade** (frå gresk δέκας, *dekas*, 'tital', via fransk *decade*) er eit tilhøve på 10. 

Innan vitskapar som fysikk, astronomi og ingeniørfag er dekade mykje nytta som ein logaritmisk skala: ein dekade svarar til at to verdiar skil seg med ein faktor på (10^1=10), to dekadar svarar til at verdiane skil seg med ein faktor på (10^2=100), osb. Å nytta logaritmiske aksar, skalert i dekade (alternativt oktavar eller toerpotensar) gjer det mykje lettare å samanlikna verdiar som varierer over eit stort område.

## Tidsepokar
Når ein i historisk samanheng talar om tiår (ein dekade), hudreår (to dekadar) og tusenår (tre dekadar) nyttar ein i røynda ein slik logaritmisk skala. Di større tidsinterval ein studerer di nyttigare er det å skalera tida i dekadar. I samband med geologiske periodar er dette svært vanleg; ein million år svarar til 6 dekadar, 100 millionar pr svarar til 8 dekadar, osb. 

## Frekvens
Frekvensaksen i eit bodediagram, til dømes, er skalert i dekadar. Ein dekade tilsvarar ein tierpotens (10^1), to dekadar tilsvarar to tierpotensar (10^2), osb.. 

## Referansar

## Sjå òg
* Oktav
* Toerpotens
* Decibel
Jens E. Ekornes

**Jens Ellingsen Ekornes** () var ein norsk gründer og forretningsmann. Han grunnla i 1934 J.E. Ekornes Fjærfabrikk, som i dag er Ekornes. 

I 1946 reiste han til USA  og arbeidde på ein madrassfabrikk for å lære meir om faget. Han hadde òg tidligare vore i USA. Attende i Sykkylven, same året, hadde han med seg nye maskiner. Året etter vart produksjon av møbeldelar sett i gang.

Jens var eineeigar av selskapet fram til 1960, då vart aksjeselskapet *J.E.Ekornes Fabrikker AS* etablert, med brørne hans, Leif og Martin, som medeigarar. 

Då han døydde, i 1976, vart bror hans Martin Ekornes ny administrerande direktør.

Jens E. var onkel til Jens Petter Ekornes.

## Kjelder

**Denne artikkelen bygger på «[[:nb:Jens E. Ekornes|Jens E. Ekornes]]» frå ,  den 20. juni 2021.*  
 
## Bakgrunnsstoff
* Jens Ellingsen Ekornes i *Norsk biografisk leksikon*
Fernando Couto

**Fernando Manuel Silva Couto** () er ein portugisisk tidlegare fotballspelar. Over ein periode på 21 år spelte han midtstoppar på ei rekke topplag i Portugal, Spania og Italia. I alle tre landa var han med om å vinne både serie- og cupmeisterskap, dessutan vann han UEFA-cupen 1995 og cupvinnarcupen i 1997 og 1999.

### Klubbspel
Etter ein god sesong 1989/90 med Académica de Coimbra på nivå 2 i portugisisk seriefotball, spelte Couto frå 1990 til -94 for topplaget FC Porto. Kvar av dei fire sesongane enda han opp med triumf i anten cup elle seriespel. Frå 1994 til -96 var han Parma-spelar, våren 1995 bidrog han til at den italienske klubben vann UEFA-cupfinalen. Deretter gjorde han teneste i FC Barcelona i to sesongar. Med den spanske storklubben vann han i 1997 både den nasjonale cupen og den europeiske cupvinnarcupen, året etter vann Barcelona og Couto såvel cup som liga i Spania. I 1998 drog han tilbake til Italia, då for spel med SS Lazio. Her var han i 1999 med om vinne cupvinnarcupen for andre gong. Året etter var han med den historiske Lazio-triumfen med siger i både serien og cupen. Våren 2004 vart han italiensk cupmeister for andre gong med Lazio. Til sist var Couto atter Parma-spelar i tida 2005-08.

### Doping
I 2001 var Couto utstengt frå fotballspel i fire månader, grunna bruk av nandrolon. 

### Landslagsspel
Couto spelte 110 landskampar for Portugal. Han debuterte i 1990 og representerte landet under Fotball-VM 2002 og i dei tre europameisterskapane 1996, 2000 og 2004. I den siste meisterskapen avslutta han landslagstida som innbytar i semifinalen. Han såg deretter Portugal tape EM-finalen 0–1 mot Hellas. Couto var kaptein i 44 kampar, skåra i alt 8 mål.

I 1989 var Couto med i det portugisiske mannskapet som sigra i U20-VM.

### Merittar
*Vinnar av UEFA-cupen: 1995 med Parma FC
*Vinnar av Cupvinnarcupen: 1997 med FC Barcelona og 1999 med SS Lazio
*Portugisisk seriemeister: 1992 og 1993 med FC Porto
*Portugisisk cupmeister: 1991 og 1994 med FC Porto
*Spansk cupmeister: 1997 og 1998 med FC Barcelona
*Spansk seriemeister: 1998 med FC Barcelona
*Italiensk seriemeister: 2000 med SS Lazio
*Italiensk cupmeister: 2000 og 2004 med SS Lazio
*Vinnar av U20-verdsmeisterskapen 1989: Portugal
*Finaletap i Fotball-EM 2004: Portugal

## Kjelder

**Denne artikkelen bygger på «[[:en:Fernando Couto|Fernando Couto]]» frå ,  den 21. juni 2021.*  
*eu-football
Sigling under Sommar-OL 1992

**Sigletevlingane under Sommar-OL 1992** vart avvikla utanfor Barcelona i tida 27. juli til 4. august. 441 deltakarar i 256 båtar frå 60 land tevla i ti ulike båtklassar.

## Opne tevlingar
### Flying Dutchman





### Tornado





### Star





### Soling





## Menn
### Lechner A-390





### Finnjolle





### 470





## Kvinner
### Lechner A-390





### Europajolle





### 470





## Kjelder

**Denne artikkelen bygger på «[[:en:Sailing at the 1992 Summer Olympics|Sailing at the 1992 Summer Olympics]]» frå ,  den 21. juni 2021.*
Tor-Johan Ekeland

**Tor-Johan Ekeland** () er professor i psykologi ved Høgskulen i Volda. Han avla psykologisk embetseksamen ved Universitetet i Bergen i 1976 og vart i 1999 dr. philos. same stad med avhandlinga «Meining som medisin. Ein analyse av placebofenomenet og implikasjonar for terapi og terapeutiske teoriar». Han har vore professor ved Høgskulen i Volda sidan 1997, og har tidlegare vore rektor for Møre og Romsdal distriktshøgskule, Volda, frå 1986 til 1990, der han hadde fagleg stilling som amanuensis frå 1979 og som førsteamanuensis frå 1986.

## Kjelder

**Denne artikkelen bygger på «[[:nb:Tor-Johan Ekeland|Tor-Johan Ekeland]]» frå ,  den 21. juni 2021.*  
 
## Bakgrunnsstoff
Samira Efendi

**Samira Efendijeva** () er ein aserbajdsjansk songar. Ho brukar artistnamnet **Efendi**, tidlegare **Samira** **Efendi**. Ho skulle representere Aserbajdsjan i Eurovision Song Contest 2020 i Rotterdam i Nederland med songen «Cleopatra», men 18. mars 2020 avlyste EBU tevlinga på grunn av koronaviruspandemien i Europa vinteren 2020. I staden avgjorde den aserbajdsjanske kringkastaren İTV at Efendi skulle få representere Aserbajdsjan i 2021 med songen «Mata Hari».

## Bakgrunn
Efendijeva vart fødd og voks opp i den aserbajdsjanske hovudstaden Baku. Ho oppnådde popularitet i heimlandet etter å ha delteke i lokale og nasjonale songtevlingar som *Yeni Ulduz* (2009), *Böyük Səhnə* (2014) og *The Voice of Azerbaijan* (2015–2016), der ho vart nummer tre. I 2017 var ho den aserbajdsjanske representanten i vokalisttevlinga *Silk Way Star*, arrangert i Almaty i Kasakhstan, der ho kom på tredjeplass. Ho representerte nok ein gong Aserbajdsjan under songfestivalen *Voice of Nur-Sultan* i Nur-Sultan i Kasakhstan i 2019.

28. februar 2020 kunngjorde den aserbajdsjanske tv-kanalen İTV at ein jury hadde vald Efendi til å representere Aserbajdsjan i Eurovision Song Contest 2020 i Rotterdam i Nederland. Ho skulle opptre med songen «Cleopatra», men tevlinga vart avlyst på grunn av koronaviruspandemien i Europa vinteren 2020. Efendi representerte i staden Aserbajdsjan i Eurovision Song Contest i 2021 med «Mata Hari». Ho deltok i den fyrste semifinalen tysdag 18. mai og kvalifiserte seg til finalen laurdag 22. mai. Der kom ho på ein 20.-plass

### Flørting med norske TIX
Efendi gjorde seg merka i dagane før den fyrste semifinalen, etter at den norske deltakaren TIX sende fleire kjærleikserklæringar til ho via Instagram. Etter kvart svara ho på meldingane via eigne postar på Instagram. Sidan heldt dei to fram med å flørte via sosiale medium, og dei møttest til fleire dater i finaleveka. Flørtinga mellom dei to fekk stor merksemd hos presse, fans og arrangørar, og fekk sin eigen emneknagg på Instagram: *Efentix*. Enkelte pressefolk og fans spekulerte likevel på om flørtinga var eit PR-stunt for å skape merksemd, men TIX avviste dette i ein videofilm han la ut på sin eigen YouTube-konto.

Både Aserbajdsjan og Noreg deltok i den fyrste semifinalen og begge land kvalifiserte seg til finalen. Der hadde dei startnummer etter kvarandre.

## Diskografi

### Singlar

## Kjelder


**Denne artikkelen bygger på «[[:nb:Samira Efendi|Samira Efendi]]» frå ,  den 21. juni 2021.*
Hn/Yme

:*Sjå òg [[saturnmånen Yme]]*

**Yme** (uttala ) var frumjøtulen i den norrøne gudelæra. Frå han ættar alle jøtlane, og av likamen hans vart jordi gjord av åsom Oden, Vilje og Ve etter dei dråpo honom. 

Jøtulen vart til i Ginnungagapet då eld frå Muspelheim og is frå Nivlheim møttest. Han livde på mjølk frå Audhumbla. Jøtlane vorto til frå sveiten frå armholom og skrevet hans.

Oden og brørne hans dråpo Yme for å standsa straumen av jøtlar; flestalle av desse drukna då òg i blodet hans. Sjølve riselikamen vart til jordi, blodet vart til sjoar og hav, beini til fjell, og tennene og beinbitar til sand og steinar, håret hans til skogar og åmor frå kjøtet hans vorto dvergar. Skallen åt Yme vart sett yver Ginnungagapet og vart til himmelen, halden uppe av dei fjore dvergom Austre, Vestre, Sudre og Nordre. Heilen hans kasta Oden til vinden der han vart til skyer.

## Namnet
Namnet *Yme* kjem frå gamalnorsk *Ymir*, der det er ija-stomn, d.e. dei hannkynsordi som enda på *-ir* i nominativ og hava bøygjing lik sterkt hannkyn. Denne klassa av hannkynsord vart seinare jamna ut med lint hannkyn og gav dei moderne formene utan *-r*. Andre namn var t.d. *[[Mjølne]]* av *Mjǫllnir*. Den frumgermanske formi av *Yme* var **jumjaz* og hev kann henda samanhang med segnordet *ymja*.

I den yngre Edda er Yme kalla **Aurgjelme** av Snorre. Andre namn på honom er **Ym** og **Blåin**.

Saturnmånen Yme, Ymefeltet i Nordsjoen og Ymerbukta i Isfjorden på Svalbard er namngjevne etter frumjøtulen.
Muhammad Ali

**Muhammad Ali** (), opphavleg **Cassius Marcellus Clay**, var ein USA-amerikansk boksar frå Louisville i Kentucky som fleire gongar var verdsmeister i tungvektsklassa. Han forsvarte VM-tittelen i 19 kampar. Under Sommar-OL 1960 vann han gullmedaljen i lett tungvekt.

## Kjelder

**Denne artikkelen bygger på «[[:en:Muhammad Ali|Muhammad Ali]]» frå ,  den 22. juni 2021.*  

## Bakgrunnsstoff
Heidi Nordby Lunde

**Heidi Nordby Lunde** () er ein norsk skribent og politikar frå Oslo. Ho representerte partiet Høgre 0og valkrinsen Oslo i Stortinget frå 2013 til 2025.

Lunde var i mange år aktiv i Framstegspartiet, der ho markerte seg som marknadliberlist. I 2005 melde ho seg inn i partiet Høgre. Heile tingperioden 2013-17 møtte ho i Stortinget som vararepresentant for dåverande statsråd Ine Eriksen Søreide, Høgre-representant frå valkrinsen Oslo. Heile perioden hadde Lunde sete i Finanskomiteen. Frå 2017 hadde Lunde fast plass i Stortinget, også då vald frå Oslo, medlem i Arbeids- og sosialkomiteen. Valbolken 2021-25 var Lunde på ny medlem i Finanskomiteen. Stortingsvalet 2025 mista Høgre mange stortingsmandat. Lunde var ein av representantane som søkte attval, men vart sitjande med eit varamannsmandat.

2017-25 var Lunde leiar i Europabevegelsen i Norge.

## Kjelder

**Denne artikkelen bygger på «[[:nb:Heidi Nordby Lunde|Heidi Nordby Lunde]]» frå ,  den 22. juni 2021.*  

## Bakgrunnsstoff
*
Genforeningssten

**Genforeningssten** er ein stein med innhogd tekst reist som minnesmerke for den danske Genforeningen i 1920, då delar av Slesvig blei tilbakeført til Danmark frå Tyskland.

Den mest kjende steinen står på staden der Kristian X reid over den gamle grensa. På steinen står det:

*Minde om Kong Chr. X, som her besteg den hvide Hest, Genforeningsdagen den 10 Juli 1920.*

Han ligg på Koldingvejen like før Frederikshøj Kro, den gamle grensekroa nord for Christiansfeld.

Frå 1920 til 1938 blei de reist 561 slike steinar, over halvdelen av dei i sjølve 1920. Genforeningen er såleis den enkeltståande hendinga i dansk historie som det er reist flest minnesmerke over.

Alle steinane blei freda i samband med hundreårsjubileet for gjenforeininga.

## Galleri

Fil:Fædreland du søndret laa.jpg|Dover Rasteplads sør for Foldingbro
Fil:Foldingbro Genforening 1920.jpg|I Foldingbro like nord for Kongeåen
Fil:Sydslesvigsten Kruså 2.jpg|Genforeningssten i Kruså til minne om møtet med danskar i Sør-Slesvig.
Fil:Genforenings- og befrielsessten Ravsted 2.jpg|Kombinert gjenforeinings- og frigjeringsstein i Ravsted
Fil:RøddingGenforeningsstenForside.jpg|Højskoleengen i Rødding
Fil:Genforeningen 1920, Sdr Hygum.jpg|Ved Sønder Hygum kyrkje
Fil:GenforeningsstenHaderslev.jpeg|Sør for Kløften i Haderslev
Fil:Øsby Genforening1920.jpg|Ved Øsby Kirke
Fil:Genforeningssten 1920 Sønderborg.jpg|Ved Sønderborg Slot
Fil:Genforeningssten Glavendruplunden.JPG|I Glavendruplunden


## Kjelder

**Denne artikkelen bygger på «[[:da:Genforeningssten|Genforeningssten]]» frå ,  den 22. juni 2021.* 
*** oppgav desse kjeldene:* 
* Grænseforeningens side om genforeningssten
*
Robert Prosinečki

**Robert Prosinečki** () er ein kroatisk fotballtrenar og tidlegare -spelar. Han var med om å vinne europacupen i 1991 for Raude Stjerne Beograd. I 1998 fekk han VM-bronse då Kroatia sigra over Nederland i bronsefinalen. Midtbanespelaren er ein av eit fåtal fotballspelarar som har spelt for både Real Madrid og FC Barcelona.

## Karriere
### Klubbspel
Prosinečki slo gjennom i Raude Stjerne, ein klubb han spelte for frå 1987 til 1991. I den mållause europacupfinalen 1991 mot Olympique Marseille var han fyrstemann ut i straffetevlinga, ei avslutning som enda med Raude Stjerne-triumf ettersom alle lagets eksekutørar skåra. Deretter vart han, mot 450 millionar pesetas, overført til Real Madrid, ein klubb han tente til 1994. Allereie i det spanske storlaget kom tidte, langvarige skadar som skulle prege hans fotball-liv. Sidan vandra han frå eine klubben til den andre, heilt til han la opp i 2004. Gjennom denne tiårsperioden tente han etter tur spanske Oviedo, FC Barcelona, Sevilla FC, Dinamo Zagreb i heimlandet, belgiske Standard Liège, engelske Portsmouth FC, slovenske Olimpija Ljubljana og NK Zagreb. Bortsett frå 1997 til 2000, då han var Dinamo Zagreb-spelar, skifta han beite mellom, eller i, kvar einaste sesong. Jamt over markerte han seg som ein kreativ midtbanemann med kontante skot.

### Landslagsspel
Prosinečki spelte i alt 64 landskampar. Åra mellom 1989 og 1991 representerte han Jugoslavia i 15 kampar, skåra 4 mål. Perioden 1994–2002 deltok han i 49 kampar for Kroatia, stod bak 10 nettkjenningar. Høgdepunktet kom med Kroatia i VM i fotball 1998, ei turnering der laget spelte semifinale mot den komande verdsmeisteren Frankrike, og sidan vann bronsefinalen.

I 1987 var han med i det jugoslaviske mannskapet som gjekk til topps i U20-verdsmeisterskapen.

### Trenar
Frå 2014 til 2017 var Prosinečki landslagssjef i Aserbajdsjan, dernest landslagssjef i Bosnia-Herzegovina sesongane 2018 og 2019.

### Merittar
*Vinnar av europacupen: 1991 for Raude Stjerne Beograd
*VM-bronse: 1998 med Kroatia
*Seriemeister i Jugoslavia: 1988, 1990, 1991 for Raude Stjerne Beograd
*Cupmeister i Jugoslavia: 1989 for Raude Stjerne Beograd
*Cupmeister i Spania: 1993 for Real Madrid
*Seriemeister i Kroatia: 1998, 1999, 2000 for Dinamo Zagreb
*Cupmeister i Kroatia: 1998 for Dinamo Zagreb
*Cupmeister i Slovenia: 2003 for Olimpija Ljubljana
*Vinnar av U20-VM: 1987 med Jugoslavia

## Kjelder

**Denne artikkelen bygger på «[[:en:Robert Prosinečki|Robert Prosinečki]]» frå ,  den 22. juni 2021.*  
*eu-football

## Bakgrunnsstoff
LHBT

**LHBT** eller **HLBT** (etter engelsk **LGBT**) er ei bokstav-avstytting bruka som samleomgrep for lesbiske, homofile, bifile og transpersonar. **LHBT+**, **LHBTI**, **LHBTQ**, **LHBTIQ** og **skeive** er nokre andre samleomgrep som vert bruka for personar og grupper som bryt med normer for kjønn og seksualitet. I-en står for interseksualitet og Q-en for queerpersonar.

## Skipnader
Nokre interesseskipnader for LHBT+ i Noreg er:

* Fri – foreningen for kjønns- og seksualitetsmangfold, tidlegare *Landsforeininga for lesbiske, homofile, bifile og transpersonar*  
** Skeiv ungdom (ungdomsfylkinga til Fri)
* Skeiv verden (nettverk for LHBT+-innvandrarar)
* Forbundet for transpersoner i Norge (FTP-N) 

## Flagg knytte til LHBT+

Ymse flagg representerer einskilde identitetar inom LHBT+-rørsla, både seksuelle eller romantiske legningar, kjønnsidentitetar, -uttrykk eller -grunnhåttar.


Fil:Gay Pride Flag.svg|Regnbogeflagget (Homofile og LHBT+) 
Fil:Aromantic Pride Flag.svg|Aromantiske 
Fil:Asexual Pride Flag.svg|Aseksuelle 
Fil:Bisexual Pride Flag.svg|Biseksuelle 
Fil:New Gay Pride Flag.svg|Homofile menn 
Fil:Genderqueer flag-pride.svg|Kjønnsskeive 
Fil:Intersex Pride Flag.svg|Interseksuelle 
Fil:Winning Orange-Pink Lesbian Pride Flag.png|Lesbiske 
Fil:Labrys Lesbian Flag.svg|Labrys-lesbiske 
Fil:Nonbinary_flag.svg|Ikkje-binære 
Fil:Pansexuality Pride Flag.svg|Panseksuelle 
Fil:Transgender Pride flag.svg|Transkjønna        


## Sjå òg

* Kjønnsidentitet

## Kjelder

**Denne artikkelen bygger på «[[:nb:LHBT|LHBT]]» frå ,  den 23. juni 2021.*
Sigling under Sommar-OL 1996

**Sigletevlingane under Sommar-OL 1996** fann stad i Wassaw Sound, ei bukt i Atlanterhavet, søraust om byen Savannah i USA-delstaten Georgia. Tevlingane vart avvikla i tida 22. juli til 2. august. 458 deltakarar i 312 båtar frå 78 land tevla i ti båtklassar.

## Opne tevlingar
### Laser





### Tornado





### Star





### Soling





## Menn
### Siglebrett





### Finnjolle





### 470





## Kvinner
### Siglebrett





### Europajolle





### 470





## Kjelder

**Denne artikkelen bygger på «[[:en:Sailing at the 1996 Summer Olympics|Sailing at the 1996 Summer Olympics]]» frå ,  den 22. juni 2021.*
Jevgenija Kolodko

**Jevgenija Nikolajevna Kolodko** () er ein russisk tidlegare kulestøytar frå Nerjungri. Ho tok sølvmedaljen i øvinga ved europameisterskapen 2014. To år tidlegare fekk ho sølv under Sommar-OL 2012, ein medalje som vart annullert i 2016.

## Aktiv
Kolodko vart russisk meister i kulestøyt 2011 og sigra same året i øvinga også ved U23-EM i Ostrava. I verdsmeisterskapen 2011 sette ho personleg rekord med 19,78 meter og vart nummer fem. Under dei olympiske leikane i London i 2012 kom ho på tredjeplass, men ei veke etter vart ho flytta til sølv då den opphavlege vinnaren, kviterussiske Nadzeja Ostaptsjuk, vart hekta for doping. I 2016 strauk IOK også Kolodko frå den same resultatlista.

Den 17. august 2014 støytte Kolodko 19,39 m ved EM-finalen 2014, eit årsbeste som gav henne sølvmedaljen, ein halvmeter bak den tyske gullmedaljøren Christina Schwanitz. 

### Doping
Då dopingprøvene frå Sommar-OL 2012 vart retesta i 2016 fann ein at Kolodko hadde nytta det anabole steroidet Oral-Turinabol og veksthormonet Ipamorelin. Alle hennar resultat i perioden 6. august 2012 til 5. august 2014 vart annullert og ho vart utestengt i to år frå 2. juli 2016. Ho kom ikkje tilbake i tevling.

### Medaljar og plasseringar i internasjonale meisterskap
*VM 2011 i Daegu: Nr 5 – 19,78 m
*OL 2012 i London: Sølvmedalje – 20,48 m (annullert 2016)
*VM 2013 i Moskva: Nr 5 – 19,81 m (annullert 2016)
*EM 2014 i Zürich: Sølvmedalje – 19,39 m

I 2015 gifta Kolodko seg med den kanadiske kulestøytaren Dylan Armstrong.

## Kjelder

**Denne artikkelen bygger på «[[:de:Jewgenija Nikolajewna Kolodko|Jewgenija Nikolajewna Kolodko]]» frå ,  den 23. juni 2021.*  
 
*
Nils T. Bjørke

**Nils Torsteinsson Bjørke** () er ein gardbrukar og politikar frå Voss. Han var 2009-14 leiar i Norges Bondelag og 2017-21 stortingsrepresentant frå Hordaland, vald for Senterpartiet.

Bjørke tok over farsgarden på Voss, og dreiv mjølkeproduksjon og avl av travhest. Bjørke var eitt år nestleiar i Norges Bondelag, deretter leiar av organisasjonen frå 2009 til 2014. I 2017 vart han vald inn på Stortinget for Senterpartiet i Hordaland. På Tinget var han medlem i Kontroll- og konstitusjonskomiteen og fjerde visepresident.

Bjørke er dotterson til Karen Grønn-Hagen og oldebarn av Olav J. Bjørgum.

## Kjelder

**Denne artikkelen bygger på «[[:nb:Nils T. Bjørke|Nils T. Bjørke]]» frå ,  den 23. juni 2021.*  
 

## Bakgrunnsstoff
*
Gimlé

**Gimlé** eller **Gimle** (gamalnorsk *gimlé*, nyislandsk *gimli*) er i norrøn gudelære den venaste salen i Åsgard, med tak tekt av gull. Etter Den yngre Edda skal dei overlevande etter Ragnarok koma hit. Gimlé er skildra som den venaste staden på jorda, so vel som samlingssalen i Åsgard, der stridsmennene for rettferda skal koma etter dauden.

:*Sal ser ho stande*
:*fagrar’ enn sol,*
:*med gull er han takt,*
:*på Gim-lé.*
:*Trivst der tyde*
:*trugne lydar,*
:*mun i alder og æve*
:*ynde njote.*

## Namn
Namnet *Gimlé* har truleg samanheng med *le* i tydinga ‘livd’. 

## Kjelder


**Denne artikkelen bygger på «[[:nb:Gimle (mytologi)|Gimle (mytologi)]]» frå ,  den 24. juni 2021.*
Gimle

**Gimle** kan visa til:
*Gimlé, ein sal i Åsgard i norrøn mytologi
*Gimle, et strøk i Oslo
*Gimle, eit område i Tromsø
*Gimle Basket, ein basketbalklubb frå Bergen
*Gimle kino, ein kino i Oslo
*Gimle gård, ein gard i Kristiansand
*Gimle skole, ein skule i Bergen
*Gimle skule, ein skule i Fyresdal
*Kulturhuset Gimle i Bergen
*Kulturhuset Gimle i Bodø
*Villa Grande – Vidkun Quisling kalla den private residensen sin i Huk Aveny 56 på Bygdøy i Oslo for «Gimle».
INTRO-folk

**«INTRO-folk — årets unge folkemusikar»** er eit lanseringsprogram for unge norske og samiske folkemusikarar i regi av FolkOrg. INTRO-folk er ein musikkonkurranse. I tillegg er det ein arena der unge folkemusikarar kan utvikle seg som kunstnarar og få røynsle i å formidle folkemusikk på eit høgt nivå, og der eit breitt publikum kan lære å kjenne dei som musikkutøvarar. Vidare er det eit mål å syne fram breidda og nivået hos unge norske og samiske folkemusikarar, og medverke til å fremje karrieren deira. Prosjektet nyttar musikkonkurranse som verkemiddel for å få merksemd. Det er ikkje eit mål i seg sjølv å peike ut ein vinnar, men samarbeidspartane er innforstått med at eit slikt verkemiddel speglar den røynda musikarane står overfor i den vidare karrierebygginga si — ein kamp om merksemd frå media, arrangørar og publikum.

## Kjelder
Gungne

**Gungne** er namnet på Odin sitt spyd i den norrøne mytologien. Dette treffer alt han siktar på, og vender alltid attende til handa hans.

Spydet blei laga av sønene til meistersmeden Ivalde, to dvergbrør som hjelpte Loke etter at han hadde klipt av håret til Siv, Tors kone. Gungne var ein av tre gåver Loke tok med seg tilbake til Åsgard, og del i veddemålet han hadde gjort med dvergane Brokk og Sindre om kven som kunne skaffa dei flottaste gåvene til gudane.

## Kjelder


## Litteratur

* H. R. Ellis Davidson, *Nordisk mytologi*, Den norske bokklubben (1984), s 35
NM i orientering 1999

**Noregsmeisterskapen i orientering 1999** vart avvikla i tida 2. til 5. september i Oslo med Nydalens Skiklubb som arragør. Menn og kvinner tevla i normal og kort løype, samt stafett.

## Menn
### Normal-løype





### Kort løype





### Stafett





## Kvinner
### Normal-løype





### Kort løype





### Stafett





## Kjelder
**Sportsboken 1999*. Chr. Schibsteds Forlag. 1999.
NM i orientering 1999/langdistanse

**Noregsmeisterskapen i orientering 1999** i langdistanse vart avvikla laurdag 11. september i Øvre Eiker i Buskerud. Løypa for menn var 21 km lang, kvinnene sprang 13,5 km. 

### Menn





### Kvinner





## Kjelder
*Dagsavisen 12. september 1999
Sigling under Sommar-OL 2000

**Sigletevlingane under Sommar-OL 2000** fann stad i Sydney Harbour i Sydney i Australia. Tevlingane vart avvikla i tida 17. til 30. september. 402 deltakarar i 312 båtar frå 78 land tevla i elleve klassar.

## Opne tevlingar
### Laser





### 49ar





### Tornado





### Star





### Soling





## Menn
### Siglebrett





### Finnjolle





### 470





## Kvinner
### Siglebrett





### Europajolle





### 470





## Kjelder

**Denne artikkelen bygger på «[[:en:Sailing at the 2000 Summer Olympics|Sailing at the 2000 Summer Olympics]]» frå ,  den 24. juni 2021.*
Jan Kudlička

**Jan Kudlička** () er ein tsjekkisk stavhoppar frå Opava. Han vann EM-bronse i 2014 og EM-sølv i 2016.

## Aktiv
Kudlička sette personbeste med 5,70 meter i 2008-sesongen og dermed billett til Sommar-OL i Beijing, der han vart nummer ni med 5,45 meter. Frå 2010 til 2013 kvalifiserte han seg til stavhopp-finalen i alle dei store internasjonale meisterskapane, utan han makta melde seg på i medaljestrid. I hall-VM 2014 i Sopot i Polen vart Kudlička tredjemann med personleg rekord på 5,80 m, slått av greske Konstandinos Filippidis og tyske Malte Mohr.

Under europameisterskapen 2014 i Zürich stoppa Kudlička på 5,70 m, men kom på delt bronseplass. Den 22. juni 2016 sette han tsjekkisk rekord med 5,83 meter ved eit stemne i Praha. To veker seinare sikra han seg sølvmedaljen ved EM i Amsterdam. Under vanskelege tilhøve hoppa han 5,60 m, like høgt som vinnaren Robert Sobera frå Polen. Mindre enn seks veker etter EM, svinga Kudlička seg over 5,75 m i OL-finalen i Rio de Janeiro og delte fjerdeplassen med polske Piotr Lisek.

Kudlička har ni gongar vorte tsjekkisk meister i stavhopp: 2008, 2010–14, 2017, 2019 og 2020. 

### Medaljar og plasseringar i internasjonale meisterskap
*OL 2008 i Beijing: Nr 9 – 5,45 m
*VM 2009 i Berlin: Utslått i kvalifiseringa (5,40 m=nr 22)
*EM 2010 i Barcelona: Nr 10 – 5,60 m
*VM 2011 i Daegu: Nr 9 – 5,65 m
*EM 2012 i Helsinki: Nr 6 – 5,60 m
*OL 2012 i London: Nr 8 – 5,65 m
*VM 2013 i Moskva: Nr 7 – 5,75 m
*EM 2014 i Zürich: Bronsemedalje – 5,70 m
*VM 2015 i Beijing: Nr 13 – 5,50 m
*EM 2016 i Amsterdam: Sølvmedalje – 5,60 m
*OL 2016 i Rio de Janeiro: Nr 4 – 5,75 m
*VM 2017 i London: Utslått i kvalifiseringa (5,45 m=nr 18)
*EM 2018 i Berlin: Utslått i kvalifiseringa (5,36 m=nr 25)

## Kjelder

**Denne artikkelen bygger på «[[:de:Jan Kudlicka|Jan Kudlicka]]» frå ,  den 24. juni 2021.*
Ustemd velar frikativ

**Ustemd velar frikativ** er ein konsonantlyd som finst i ei rekkje språk. Han er kjenneteikna av *[[Ustemd språklyd|ustemd]]* uttale, med tungeryggen pressa mot ganeseglet (*[[velar]]*) og gjennom friksjon av utstrøymande luft (*[[frikativ]]*). IPA-koden for lyden er «**x**» (ein liten latinsk x). På norsk blir lyden transkribert som *kh* om han finst i ikkje-latinske alfabet (t.d. gresk «χ», kyrillisk «х», arabisk «خ»).

Ustemde velare frikativar finst ikkje på norsk. Døme på lyden i andre språk er:

På nokre språk utgjer ustemd velar frikativ og ustemd uvular frikativ to allofonar innanfor same fonem, avhengig av m.a. målføre og/eller posisjonen til lyden i høve til andre lydar i same ord.

## Kjelder

**Denne artikkelen bygger på «[[:nb:Ustemt velar frikativ|Ustemt velar frikativ]]» frå ,  den 24. juni 2021.*
Trong fremre runda vokal

**Trong fremre runda vokal** er ein vokal som blir brukt i nokre talespråk. Symbolet som blir brukt i det internasjonale fonetiske alfabetet er «y», og det som blir brukt i X-SAMPA er y. I ulike språk kan lyden skrivast som , , &lt;u&gt;, , ,  eller . I norsk bruker ein .

I dei fleste språk uttalar ein denne runda vokalen med ikkje-framskotne lepper (eksolabial), men i nokre språk (mellom dei svensk og norsk) uttalar ein han med framskotne lepper (*endolabial*).

## Ikkje-framskotne lepper

### Trekk

* Vokalen er trong, noko som tyder at tunga er så nær ganen som mogleg utan at ho skapar hindringar som ville gjort lyden til ein konsonant.
* Han er ein fremre vokal, noko som tyder at tunga er så langt framme i munnen som mogleg utan å skapa hindringar som ville gjort han til ein konsonant.
* Leppestillinga er runda, med ikkje-framskotne lepper, altså nærmar munnvikene seg kvarandre utan at innsida av leppene er synleg.

### Døme

## Framskotne lepper
Dei fleste språk med runda bakre og fremre vokalar brukar to typar labialisering, der bakre vokalar har framskotne lepper og fremre vokalar har ikkje-framskotne lepper. Nokre språk, som nordiske eller nordgermanske språk, har likevel fremre vokalar med framskotne lepper. Svensk skil til og med mellom to typar runding hos fremre vokalar.

Sidan det ikkje finst teikn i IPA for å skilja mellom framskotne og ikkje-framskotne vokalar blir det gamle teiknet for labialisering (()) her brukt som eit ad hoc-symbol for framskotne vokalar. (Ein annan mogleg transkripsjon er  [yʷ] eller   (ein trong fremre vokal modifisert av endolabialisering), men dette vil kunna feiltolkast som ein diftong.)

### Trekk

* Vokalen er trong.
* Han er ein fremre vokal
* Leppestillinga er runda, med framskotne lepper, altså nærmar munnvikene kvarandre på ein slik måte at innsida av leppene er synleg.

## Kjelder

**Denne artikkelen bygger på «[[:nb:Trang fremre runda vokal|Trang fremre runda vokal]]» frå ,  den 25. juni 2021.*
Eva Hove

**Eva Hove** () er ein norsk lokalpolitikar som representerer Arbeiderpartiet. Ho er vald til ordførar i Fjord kommune for perioden 2019–2023. Før kommunesamanslåing med Norddal var ho  ordførar i Stordal kommune, i perioden 2015–2019. Ho har lang kommunalpolitisk erfaring og var mellom anna  varaordførar i Stordal i perioden 2011–2015.

Hove har vore rektor ved Stranda ungdomsskole.

## Kjelder

* Hove historisk som den første ordføraren i Fjord kommune, Storfjordnytt 27 mars, 2020; vitja 24. juni 2021
----
**Denne artikkelen bygger på «[[:nb:Eva Hove|Eva Hove]]» frå ,  den 24. juni 2021.*
Joanna Fiodorow

**Joanna Fiodorow** () er ein polsk tidlegare sleggjekastar frå Augustów. Ho vann i 2019 VM-sølv i øvinga, tidlegare sikra ho seg bronsemedaljen både i EM 2014 og EM 2018.

## Aktiv
Fiodorow vart nummer 10 i sleggjekasting under dei olympiske leikane i London i 2012. To år seinare tok ho bronsen i øvinga ved europameisterskapen i Zürich, meteren bakom sølvvinnar Martina Hrašnová frå Slovakia og heile fem meter kortare enn hennar eiga landskvinne, Anita Włodarczyk.

Den 29. juli 2017 sette Fiodorow personbeste med 75,09 meter ved eit stemne i Cetniewo. I europameisterskapen 2018 tok ho ein ny bronsemedalje, atter var landskvinna Anita Włodarczyk i ei eiga klasse. Under verdsmeisterskapen i Doha hausten 2019 kasta Fiodorow 76,35 meter, ny livsbeste i sleggjekast og sølvmedalje.  

### Medaljar og plasseringar i internasjonale meisterskap
*VM 2011 i Daegu: Utslått i kvalifiseringa (66,88 m=nr 21)
*OL 2012 i London: Nr 10 – 72,37 m
*EM 2014 i Zürich: Bronsemedalje – 73,67 m
*VM 2015 i Beijing: Utslått i kvalifiseringa (68,72 m=nr 17)
*EM 2016 i Amsterdam: Nr 10 – 69,48 m
*OL 2016 i Rio de Janeiro: Nr 9 – 69,87 m
*VM 2017 i London: Nr 6 – 73,04 m
*EM 2018 i Berlin: Bronsemedalje – 74,00 m
*VM 2019 i Doha: Sølvmedalje – 76,35 m, bak DeAnna Price (77,54 m)
*OL i 2021 i Tokyo: Nr 7 – 73,83 m

## Kjelder

**Denne artikkelen bygger på «[[:en:Joanna Fiodorow|Joanna Fiodorow]]» frå ,  den 25. juni 2021.*
Stein Aam

**Stein Aam** () er ein gardbrukar, politikar og idrettsutøvar frå Vatne i Ørsta. Han var ordførar i Ørsta kommune frå 2015 til 2023 som representant for Senterpartiet. 

Aam var i unge år aktiv idrettsmann: friidrettsutøvar, skihoppar som medlem av Åmdal IL og i mange sesongar fotballspelar på Ørsta Idrottslag i 3. divisjon. Han utdanna seg til verktøymakar og arbeidde som vaktmeister, også etter han tok over farsgarden på Vatne. Aam var medlem i Ørsta kommunestyre i fleire periodar. I 2015 vart han vald til ordførar i Ørsta, attvald haustem 2019 etter eit kommuneval der Senterpartiet var nær ved å få fleirtal åleine.

Han er morbror til Tor Hogne Aarøy.

## Kjelder
Carmen (fleirtyding)

**Carmen** kan visa til:

*Namnet Carmen, kan vera eit fornamn og eit etternamn
* Operaen *[[Carmen]]* av Georges Bizet
* Kortromanen *Carmen* av Prosper Mérimée som operaen byggjer på

## Stader
### USA
* Carmen i Arizona
* Carmen i Idaho
* Carmen i Oklahoma

### Philippines
* Carmen i Agusan del Norte
* Carmen i Bohol
* Carmen i Cebu
* Carmen i Cotabato
* Carmen i Davao del Norte
* Carmen i Surigao del Sur
* Del Carmen i Surigao del Norte

### Andre stader
* Carmen i Campeche, kommune i Mexico
* Distriktet Carmen i San José kanton i Costa Rica
* Ciudad del Carmen i Campeche i Mexico
* Carmen i Uruguay
* Alto del Carmen i Atacama-regionen i Chile
* Karmøy i Noreg er tidvis blitt skrive som «Carmen»
* Playa del Carmen, by i Quintana Roo i Mexico

## Referansar
Ivar Berntsen

**Ivar Berntsen** () var ein norsk kontor- og bankmann og politikar, fødd i Glemmen i Østfold. Han var stortingsmann for Høgre valbolken 1919-21.

Ivar Berntsen var son til ein båtsmann. Han var sjølv sjømann i ungdomen. 1894-97 utdanna han seg til underoffiser i Halden. Elles var han i yngre år sysselsett ved snikkarverkstaden til Kværner Brug i hovudstaden, dessutan arbeidsformann ved ein sekkefabrikk i same byen. Etter å ha arbeidd på eit kontor i Fredrikstad, var han politisekretær i byen frå 1901. I 1908 vart han tilsett heradskasserar i det nye Kråkerøy herad, jamsides var han likningssekretær og fattigforstandar i heradet. Frå 1917 hadde han kasserarjobben i Glemmen og Kråkerøy Sparebank til han trekte seg tilbake i 1944.

Ved stortingsvalet 1918 vart Berntsen vald til å representere einmannskrinsen Glemmen («Glemminge») i tingperioden 1919-21. Han vart vald på eit Høgre-program. På Stortinget var han medlem i Sosialkomitéen. I Krakerøy hadde han posisjonen som varaordførar 1922-?

## Kjelder
*Stortingsbiografi
Carmen McRae

**Carmen Mercedes McRae**  var ein amerikansk jazzsongar og pianist.

McRae var fødd i Harlem i New York. Foreldra hennar, Osmond og Evadne McRae, var innvandrarar frå Jamaica.
 
Ho hadde ein framgangsrik karriere i USA, Europa og Japan. Etter å ha sunge med ulike orkester sidan 1940-talet fekk ho sjansen til å spela inn plater som soloartist på midten av 1950-talet. 

Carmen McRae hadde ein særskild ironisk humor på scenen, noko som bidrog til å gjera henne til ein særs  populær sceneartist. Ho var også ein dyktig pianist, og kunne ofte spela piano på konsertar, medan ho berre song på ande. 

Ho samarbeidde med mange viktige personar innan jazz, som på *[[Take Five]]* (1961) med Dave Brubeck, albumet *Heat Wave* (1982) med Cal Tjader og *Two for the Road* (1989) med George Shearing. 

McRae var sterkt inspirert av Billie Holiday, som ho møtte som syttenåring, men fann fram til ein egen stil med si lett ironiske framtoning. Kanskje var det humoren hennar som førte til eit samarbeid med sir Noel Coward, den største dramatikaren og underhaldaren i  England på den tida. Han skreiv tekstar til albumet hennar *[[Mad About the Man]]*. Ho spelte også inn eit album med Sammy Davis Jr. 

Carmen McRae var over 30 år før karrieren hennar tok av, men ho fortsette å opptre og spela inn plater med suksess til ho var over 70. Ho spela inn nokre jazzalbum som var litt meir popinspirerte, som *The Sound of Silence* 1971, men heldt seg elles til jazz og latinsk musikk. Ho sa sjølv at jazz var hennar største kjærleik og etter det kom latinsk musikk. Songen hennar *Upside Down (Flor de Lis)* (1982), som var ei tolking av ein brasiliansk song, blei svært populær.

## Kjelder

**Denne artikkelen bygger på «[[:sv:Carmen McRae|Carmen McRae]]» frå ,  den 26. juni 2021.*
Sigling under Sommar-OL 1952

**Sigletevlingane under Sommar-OL 1952** fann stad ved holmen Harmaja i Finskebukta, ei 6 kilometer sør om Helsinki. Tevlingane vart avvikla i tida 20. til 28. juli. 227 deltakarar i 93 farty frå 27 land tevla i fem båtklassar.

### Finnjolle




### Star




### Drake




### 5,5 meter




### 6 meter




## Kjelder
*P.Chr. Andersen: *Den nye olympiaboken*. Dreyers Forlag, 1957.
Oleksij Kasjanov

**Oleksij Serhijovytsj Kasjanov** () er ein ukrainsk friidrettsutøvar som spesialiserte seg i mangekamp. Han vann bronsen i tikampen ved verdsmeisterskapen 2009 og kom på sølvplassen ved europameisterskapen 2012.

## Aktiv
Kasjanov sette personbeste med 8&nbsp;086 poeng då han vart ukrainsk meister i 2008. Dermed fekk han billett til dei olympiske sommarleikane i Beijing, der han vart sjettemann med sine 8&nbsp;238 poeng. I mars 2009 vart han andremann i sjukampen ved innandørs-EM i Torino med 6&nbsp;205 poeng, ny landsrekord for Ukraina. Nokre månader seinare vart han nummer fem i Götzis-stemnet med 8286 poeng. Under verdsmeisterskapen i Berlin i august same året gjennomførte han sitt livs beste tikamp, sanka 8&nbsp;479 poeng og fekk bronsemedaljen, einast gullvinnar Trey Hardee frå USA og Leonel Suárez frå Cuba gjorde det betre.

I 2010  vann Kasjonov TNT-Fortuna-stemnet i Kladno med 8&nbsp;381 poeng. Våren 2012 vart han nummer 2 i sjukampen ved innandørs-VM, bakom Ashton Eaton frå USA. Om sommaren tok Kasjanov med sine 8&nbsp;321 poeng sølvmedaljen i tikampen då EM fann stad, tyske Pascal Behrenbruch var hans einaste overmann. Under Sommar-OL 2012 i London enda Kasjanov på sjuandeplass med 8&nbsp;283 poeng.

I mars 2016 vart Kasjanov for tredje gong nummer 2 i sjukamp i eit stort hallmeisterskap. Han plukka då 6&nbsp;182 poeng ved innandørs-VM i Portland, men som fire år tidlegare vart han slått av Ashton Eaton. Sidan i 2016 vart han nummer 4 i europameisterskapen med 8&nbsp;072 poeng. I 2017 enda han på sjuandeplass i Götzis med 8&nbsp;281 poeng og sjetteplass i verdsmeisterskapen i London med 8&nbsp;234 poeng,

Kasjanov vart ukrainsk tikampmeister i 2008 og 2020.

### Medaljar og plasseringar i internasjonale meisterskap
*OL 2008 i Beijing: Nr 6 – 8&nbsp;238 poeng
*VM 2009 i Berlin: Bronsemedalje – 8&nbsp;479 poeng
*EM 2010 i Barcelona: Braut
*VM 2011 i Daegu: Nr 12 – 8&nbsp;132 poeng
*EM 2012 i Helsinki: Sølvmedalje – 8&nbsp;321 poeng
*OL 2012 i London: Nr 7 – 8&nbsp;283 poeng
*VM 2013 i Moskva: Braut
*EM 2014 i Zürich: Nr 8 – 8&nbsp;231 poeng
*VM 2015 i Beijing: Nr 9 – 8&nbsp;262 poeng
*EM 2016 i Amsterdam: Nr 4 – 8&nbsp;072 poeng
*OL 2016 i Rio de Janeiro: Braut
*VM 2017 i London: Nr 6 – 8&nbsp;234 poeng

## Kjelder

**Denne artikkelen bygger på «[[:de:Oleksij Kasjanow|Oleksij Kasjanow]]» frå ,  den 26. juni 2021.*
Sigling under Sommar-OL 2004

**Sigletevlingane under Sommar-OL 2004** fann stad ved Aten i Hellas. Tevlingane vart avvikla i tida 14. til 28. august. 400 deltakarar i 268 farkostar frå 61 land tevla i elleve klassar.

## Opne tevlingar
### Laser





### 49ar





### Tornado





## Menn
### Siglebrett





### Finnjolle





### 470





### Star





## Kvinner
### Siglebrett





### Europajolle





### 470





### Yngling





## Kjelder

**Denne artikkelen bygger på «[[:en:Sailing at the 2004 Summer Olympics|Sailing at the 2004 Summer Olympics]]» frå ,  den 25. juni 2021.*
Kai Havertz

**Kai Lukas Havertz** () er ein tysk fotballspelar fødd i Aachen. Sidan september 2020 gjer  han teneste i den engelske fotballklubben Chelsea FC. I meisterligafinalen 2021 vart han matchvinnar for London-laget som slo Manchester City 1-0. Havertz fekk sin debut på Tyskland sitt landslag i 2018.

## Kjelder

**Denne artikkelen bygger på «[[:de:Kai Havertz|Kai Havertz]]» frå ,  den 26. juni 2021.*
Timo Werner

**Timo Werner** () er ein tysk fotballspelar frå Stuttgart. Sidan september 2020 gjer han teneste i den engelske fotballklubben Chelsea FC. Våren 2021 var han med om å vinne meisterliagfinalen då London-laget sigra over Manchester City med 1-0. Angrepsspelaren Werner fekk sin debut på Tyskland sitt landslag i 2017.

## Kjelder

**Denne artikkelen bygger på «[[:de:Timo Werner|Timo Werner]]» frå ,  den 26. juni 2021.*
Sølvi Dimmen

**Sølvi Dimmen** () er ein norsk lokalpolitikar som representerer Senterpartiet. I 2019 vart ho vald til den første ordføraren i Volda kommune etter samanslåinga med Hornindal kommune. Ho tok til i jobben 1. januar 2020.

Før ho vart ordførar arbeidde ho som lærar, og som rådgjevar i PP-tenesta i Volda.

## Kjelder
Carmen Garayalde

**Carmen Garayalde Zubizarreta** () var ein uruguayansk lærar, kunstnar og politisk aktivist.

## Liv
Carmen Garayalde blei fødd 8. august 1913 i Montevideo i Uruguay i ein økonomisk solid familie av basksike innvandrarar. Som ungdom studerte ho song og fiolin, og blei med i kammerorkesteret José Pedro Massera, skipa av vennene og familien til Massera Lerena, som songar.

Garayalde studerte måling ved Círculo de Bellas Artes, der ho haddde Domingo Bazurro og Guillermo Laborde som lærarar. Garayalde kom til å studera under sistnemnde igjen ved Universidad del Trabajo del Uruguay for å læra om komposisjon og dekorasjon. Ho tok også timar i måling og gravering hjå Cecilia Marcovich, Demetrio Urruchúa og María Carmen Portela. Under rettleiing frå Portela byra Garayalde å utvikla den grafiske teknikken koldnålsradering.

Garayalde hadde ein nær vennskap med Amalia Polleri, og dei to laga ein plakat i lag som einstemmig vann ei tevling halden av Comisión de Damas for å senda naudhjelp til Spania i 1937. To år seinare deltok dei to kvinnene ved ei utstilling skipa av Demetrio Urruchúa ved Plaza de Cagancha i Montevideo.

I 1938 gifta ho seg med José Luis Massera, og dei fekk to barn. Paret gjekk med i kommunistpartiet under andre verdskrigen.

På 1970-talet drog Gayalde i eksil på grunn av den politiske forfølginga under militærdiktaturet i Uruguay. Ho budde i Barcelona og var aktiv i eksilrørsla Frente Amplio en el Exterior.

I 1991 var ho tilbake i Montevideo og heldt for første gong ei retrospektiv separatutstilling av nokre av verka sine. I 2013 blei det halde ei retrospektiv utstilling av teikningane og graveringane hennar ved Museo de Arte Contemporáneo de El País.

## Kjelder

**Denne artikkelen bygger på «[[:en:Carmen Garayalde|Carmen Garayalde]]» frå , og «[[:es:|Carmen Garayalde]]» frå  den 27. juni 2021.*  
 

## Bakgrunnsstoff
* El Cerro ved Museo Nacional de Artes Visuales
Hof i Bayern

**Hof** er ein krinsfri by nordaust i delstaten Bayern i Tyskland med om lag 45&nbsp;000 ibuarar. Byen ligg i landskapet Oberfranken ved elva Saale, 500 meter over havet.

Byen er sentrum for eit omland med kring 90&nbsp;000 menneske. Hof har ein høgskule med 6&nbsp;000 studentar.

## Kjelder

**Denne artikkelen bygger på «[[:de:Hof (Saale)|Hof (Saale)]]» frå ,  den 26. juni 2021.*  

## Bakgrunnsstoff

*
Ben Chilwell

**Benjamin James Chilwell** () er ein engelsk fotballspelar frå Milton Keynes. Sidebacken fekk sin debut på England sitt landslag i 2018. Frå august 2020 spelte han for den engelske fotballklubben Chelsea FC. Våren 2021 var han med om å vinne meisterliagfinalen då London-laget sigra over Manchester City med 1-0.

## Kjelder

**Denne artikkelen bygger på «[[:en:Ben Chilwell|Ben Chilwell]]» frå ,  den 27. juni 2021.*
Tonkin

**Tonkin** (også stava **Tongkin** eller **Tongking**) er eit område som omfattar den nordlegaste delen av Vietnam, dei sørlegaste delane av dei kinesiske provinsene Yunnan og Guangxi, den austlege delen av Laos og den vestlege delen av Tonkinbukta. Lokalt blir området kalla *Bắc Kỳ*, som tyder 'Nordlege region'. Området ligg i det fruktbare deltaet til Raudeelva (Hồng Hà eller Sông Cái), og har stor risproduksjon.

## Kjelder

**Denne artikkelen bygger på «[[:nb:Tonkin|Tonkin]]» frå ,  den 27. juni 2021.*  

## Litteratur
* Martin Vahl: «"Tonkin» i *Salmonsens Konversationsleksikon*, 2. udgave, bind XXIII (1926), s. 595-596
Tonkinbukta

**Tonkinbukta** (eller **Beibubukta**) er ein utløpar av Sør-Kina-havet. Namnet er avleidd av den vietnamesiske landsdelen  Tonkin.

Øya Hainan (ein eigen kinesisk provins) og Leizhouhalvøya (som tilhøyrar Guangdongprovinsen) avgrensar Tonkinbukta i aust. I nord ligg den kinesiske provinsen Guangxi, og i vest er Vietnam. Mot sør opnar bukta seg mot resten av Sør-Kina-havet. Mellom Leizhou og Hainan er Qiongzhousundet.

Bukta er rundt 90 000 km² i utstrekking. Den største djupna er berre 68 met. Raudeelva munnar ut i bukta. Dei viktigaste hamnebyane er Haiphong i Vietnam, Beihai (Peihai) på det kinesiske fastlandet og Haikou på Hainan (mot  Qiongzhousundet).

Ein av dei mest kjende stadene å sjå i bukta er Halongbukta i Vietnam.

Det alternative namnet Beibubukta (Bei Bu tyder 'Nordbukta') har byrja å få gjennomslag fordi Tonkin på ei rekkje asiatiske språk òg kan tyda Tokyo.

## Kjelder

**Denne artikkelen bygger på «[[:nb:Tonkinbukten|Tonkinbukten]]» frå ,  den 27. juni 2021.*
Sigling under Sommar-OL 1948

**Sigletevlingane under Sommar-OL 1948** fann stad utanfor Torquay og Torbay i Sørvest-England. Tevlingane vart avvikla i tida 3. til 12. august. 217 deltakarar i 75 farty frå 23 land tevla i fem båtklassar.

### Firefly





### Star





### Svale





### Drake





### 6 meter





## Kjelder

**Denne artikkelen bygger på «[[:en:Sailing at the 1948 Summer Olympics|Sailing at the 1948 Summer Olympics]]» frå ,  den 27. juni 2021.*
Shanice Craft

**Shanice Craft** () er ein tysk friidrettsutøvar frå Mannheim som tevlar i diskoskasting og kulestøyting. Ho vann bronsemedaljen i diskoskast tre europameisterskap på rad, 2014-18.

## Aktiv
Craft smelte til med eit diskoskast på 65,88 meter under den tyske friidrettsmeisterskapen i Ulm 26. juli 2014, eit kast som framleis i 2021 er hennar personbeste i øvinga. Tre veker etter den nasjonale meisterskapen i Ulm oppnådde ho 64,33 m i øvinga ved EM 2014, meir enn nok til bronsemedalje. To år seinare sikra ho seg ein ny EM-bronse gjennom eit kast på 63,89 m. Sommaren 2018 vart ho med eit kast på 62,89 m i Nürnberg tysk diskosmeister for andre gong. Ho fylgde opp med 62,46 m og bronse ved EM 2018 i Berlin.

Craft sin personlege rekord i kulestøyt er på 17,75 meter, ein prestasjon som gav henne bronsen i den tyske 2014-meisterskapen i Ulm.

### Medaljar og plasseringar i internasjonale meisterskap
*EM 2014 i Zürich: Bronsemedalje i diskos – 64,33 m
*VM 2015 i Beijing: Nr 7 i diskos – 63,10 m
*EM 2016 i Amsterdam: Bronsemedalje i diskos – 63,89 m
*OL 2016 i Rio de Janeiro: Nr 11 i diskos – 59,85 m
*EM 2018 i Berlin: Bronsemedalje i diskos – 62,46 m
*VM 2022 i Eugene: Nr 9 i diskos – 62,35 m
*EM 2022 i München: Nr 7 i diskos – 62,78 m
*VM 2023 i Budapest: Nr 7 i diskos – 65,47 m
*EM 2024 i Roma: Nr 6 i diskos – 61,73 m
*VM 2025 i Tokyo: Nr 8 i diskos – 65,21 m

## Kjelder

**Denne artikkelen bygger på «[[:de:Shanice Craft|Shanice Craft]]» frå ,  den 27. juni 2021.*